Γλώσσα, 13η ενότητα

Δ2

**5η αρχή των δικαιωμάτων του παιδιού**

Το παιδί που έχει ιδιαίτερες ανάγκες, απολαμβάνει την ιδιαίτερη μεταχείριση, εκπαίδευση και φροντίδα που απαιτεί η ειδική κατάστασή του.

**ΓΡΑΜΜΑΤΙΚΗ**

**Πότε τονίζονται οι λέξεις πού και πώς**

Οι λέξεις που και πως τονίζονται, όταν στον ευθύ λόγο ρωτάνε κάτι και επομένως εισάγουν ερωτηματικές προτάσεις ή όταν στον πλάγιο λόγο υποδηλώνουν κάποια ερώτηση.

Π.χ.

Πώς σε λένε; Με ρώτησε πώς με λένε.

Πού είναι οι φίλοι σου; Με ρώτησε πού είναι οι φίλοι μου.

Επίσης τονίζονται στις εκφράσεις: πού και πού, αραιά και πού, από πού κι ως πού, πού να στα λέω! Πώς και πώς.

**Δευτερεύουσες προτάσεις**

Δευτερεύουσες είναι οι προτάσεις που δε μπορούν να σταθούν μόνες τους στο λόγο.

π.χ. …πως θα έρθεις

Δε βγάζουν νόημα όταν είναι μόνες τους..

…όταν μάθεις

…ότι τηλεφώνησες.

…αφού γυρίσεις.

 Όταν αυτές οι δευτερεύουσες προτάσεις ξεκινούν με τις λέξεις ότι, πως, που, τότε λέγονται **ειδικές προτάσεις.**

**Οι λέξεις ότι, πως, που ονομάζονται ειδικοί σύνδεσμοι.**

Προσοχή…

Όταν το **που** σημαίνει ο οποίος, η οποία, το οποίο, τότε είναι αναφορική αντωνυμία.

Όταν το **που** σημαίνει ότι, τότε είναι ειδικός σύνδεσμος.

**ΑΣΚΗΣΕΙΣ**

**1. Υπογραμμίζω μόνο τις ειδικές προτάσεις.**

α) Ακούστηκε ότι θα ανοίξουν πάλι τα σχολεία.

 β) Υποσχέθηκε σε όλους ότι θα είναι πιο προσεκτικός.

 γ) Είναι σημαντικό που οι άνθρωποι βοηθούν ο ένας τον άλλον.

 δ) Στην πραγματικότητα δεν πίστευε πως θα νικήσει.

ε) ∆εν είναι αλήθεια πως άργησα πολύ στο ραντεβού.

**2. Κυκλώνω τους ειδικούς συνδέσμους (προσοχή).**

α) Θα σου πάρω ό,τι θέλεις.

β) Αναρωτήθηκε πώς πήγε η μέρα μου.

γ) Ξέχασα πως έπρεπε πρώτα να τηλεφωνήσω.

δ) Πώς πιστεύει ότι θα καταφέρει αυτά που λέει;

 ε) Αποδείχτηκε πως η συσκευή ήταν ελαττωματική.

στ) Δεν ξέρω πώς να στο πω.

ζ) Φαίνεται πως θα βρέξει.

η) Η κοπέλα που συνάντησα το πρωί, ήταν γνώριμη.

**3. Συμπληρώνω τα κενά με το πού, που, πώς, πως.**

α)Έμαθα ………… ήσουν άρρωστος. ………… νιώθεις τώρα;

β)………… θα πάμε εκδρομή;

γ)Μου άρεσε πολύ το βιβλίο ………… μου δάνεισες. Από ………… το πήρες;

δ)Περιμένω ………… και ………… τις καλοκαιρινές διακοπές.

ε)………… το ήξερες ………… θα ερχόμουν σήμερα;

στ)Αραιά και ……………… πηγαίνω στην παλιά μου γειτονιά.

ζ)Χαίρομαι ………… έγινες γρήγορα καλά!

η)………………και ………………. μου τηλεφωνεί ο ξάδελφός μου από την Αθήνα.

θ)………… να στα λέω τι έγινε χθες, μόλις έφυγες.

ι)Το ξέχασα ………… έπρεπε να φέρουμε σήμερα και το βιβλίο της Ιστορίας.

**4. Χρησιμοποιώ τους ειδικούς συνδέσμους ότι, πως, που, και συνεχίζω τις προτάσεις.**

α) Δεν κατάλαβα………………………………………………………………………………..…
…………………………………………………………………………………………………….………

β) Κατά βάθος πίστευε………………………………………………………………………..
……………………………………………………………………………………………………………..

γ) Περίμενα…………………………………………………………..……………………………… ………………………………………………………………………………………………………………

δ) Όταν ξάπλωσα, θυμήθηκα…………………………………………………..…………… ………………………………………………………………………………………………………..……

ε) Μου τηλεφώνησε για να με ενημερώσει………………………………………….. ………………………………………………………………………………………………………………

στ) Πρέπει να σκεφτείς……………………………………………………………..…………. ……………………………………………………………………………………………..………………